### Beslutninger:

Tilbagesendes Magistratsafdelingen for Børn og Unge med bemærkning, at byrådet i sit møde den 8. juni 2022 har vedtaget Magistratens foranstående indstilling af 30. maj 2022.

### Resume

Der er i marts 2022 indgået en national politisk aftale om udvidede frihedsgrader i skoleåret 2022/23, der skal understøtte læring og trivsel på 6-18-årsområdet i forlængelse af [adresse].

Med denne indstilling foreslås det, at byrådet tager stilling til den frihedsgrad, som kræver byrådets vedtagelse. Det foreslås således, at byrådet delegerer til skolerne at beslutte, om de vil benytte sig af muligheden for at konvertere al understøttende undervisning i skoleåret 2022/23.

Den større fleksibilitet og frihed for de enkelte skoler skal give rammer for at løfte fagligheden og sikre den gode trivsel efter endnu et år, hvor COVID-19 har presset både elever og ansatte i folkeskolen.

Det udvidede råderum ligger i forlængelse af [adresse] tilgang om, at styring i højere grad skal fremme frihed under ansvar og værdi for borgerne. Det er ligeledes i tråd med Børn og Unges fokus på at styrke den professionelle dømmekraft og organisatoriske læring.

### Beslutningspunkter

Det indstilles:

At 1) det delegeres til skolerne i skoleåret 2022/23 at beslutte, om de vil benytte sig af muligheden for at konvertere al understøttende undervisning til andre aktiviteter, der indebærer et tilsvarende personaleforbrug i undervisningen.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 30-05-2022

Ernst Vestergaard: 4

Fremsendes til [adresse] med bemærkning, at Magistraten i mødet den 30. maj 2022 anbefaler, at byrådet tiltræder Magistratsafdelingen for Børn og Unges indstilling af 11. maj 2022.

Stefan Knudsen tog forbehold.